पाएं अपने शहर की ताज़ा ख़बरें और फ्री ई-पेपरडाउनलोड करें
नई दिल्ली। नरेंद्र मोदी ने भले ही कहा हो कि उन्होंने रविवार को फोन कर लालकृष्ण आडवाणी से आशीर्वाद लिया, पर आडवाणी ने मोदी से तल्खी के संकेत देने में कोई कसर नहीं छोड़ी। रविवार को जयपुर के एक कार्यक्रम में आडवाणी वीडियो कांफ्रेंसिंग के जरिए जुड़े। उन्होंने यह बताया कि तबीयत खराब होने के चलते वह गोवा नहीं गए, लेकिन मोदी के बारे में कुछ नहीं कहा। वीडियो कांफ्रेंसिंग के जरिए गोवा बैठक से आडवाणी के नहीं जुड़ने को भी मोदी से उनकी नाखुशी के रूप में ही देखा जा रहा है। फिर गोवा में लगाए गए पोस्टर-बैनरों में भी आडवाणी प्रमुखता से नहीं दिखे। नरेंद्र मोदी ने अपने भाषण में आडवाणी का साफ तौर पर जिक्र तक नहीं किया।
इन सबके बीच मोदी का 'मिशन दिल्ली' औपचारिक तौर पर शुरू हो गया है। बीजेपी ने रविवार को गुजरात के मुख्यमंत्री को अगले लोकसभा चुनाव के मद्देनजर चुनाव प्रचार समिति का अगुवा घोषित कर दिया गया है। अगले कुछ महीनों में मोदी देश भर में बीजेपी के स्टार प्रचारक के तौर पर चुनाव प्रचार शुरू कर देंगे। बीजेपी के इस फैसले पर अंतरराष्ट्रीय मीडिया हैरान है, लेकिन आज बीजेपी के पास मोदी से ज्यादा जादुई, करिश्माई छवि वाला कोई नेता नहीं है।
राजनाथ सिंह की मोदी को चुनाव प्रचार समिति का अध्यक्ष बनाए जाने की घोषणा के बाद मोदी पार्टी के 'नंबर एक' नेता बनते दिख रहे हैं। वैसे भी बीजेपी के राष्ट्रीय अध्यक्ष राजनाथ सिंह नरेंद्र मोदी को पार्टी का सबसे लोकप्रिय नेता बता चुके हैं। लेकिन मोदी के लिए वक्त हमेशा ऐसा नहीं रहा है। 2002 में गुजरात दंगों के बाद गोवा में ही उसी साल अप्रैल में हुई राष्ट्रीय कार्यकारिणी में मोदी आलोचनाओं से घिर गए थे।
आगे की स्लाइड में देखिए, मोदी के इन 11 सालों का सफर और वे परिघटनाएं जिन्होंने मोदी को वह बनाया जो आज वे हैं:
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn